་ཎ་རཏཱཾ་ཀོ།ཥ་སྱ་དཱི་ས་ཏྱཻ་པྲཱ་སཱ་ར་བི་ཧ་ར་ཏི་སྭ།
ཡོན་ཏན་རིན་པོ་ཆེའི་མཛོད་ཀྱི་འགྲེལ་པ་བདེན་གཉིས་གསལ་བྱེད་ཟླ་བའི་སྐྱོན་མེ་ཞེས་བྱ་བ་བཞུགས་སོ།།

ན་མོཿཛྙཱ་ནས་རྦཱ་ཡེ།།དོན་གྱི་དྲིམ་པོ་རྣམ་དག་དཔོའི།འཇིག་རྟེན་གསུམ་ནི་སྒྲོལ་བཟང་ཆེ།།སྨོན་ལམ་ཡེ་ཤེས་རྒྱ་མཚོ་སྟེ།།འཇམ་དཔའ
ཡེ་ཤེས་སེམས་དྲཔར་འདུད།།གང་གི་མཁྱེན་བརྩེའི་རྣམ་རོལ་ནི།།གདུལབྱའི་དཔལ་དུ་ཡོངས་ཤ་བ།།སྤྱི་འབྱོར་བསྟན་པའི་སྒྲོན་མེ་མཆོག།རིག
འཛིན་འཇིགས་མེད་གླིང་པོས་སྤྱོང་།།དེ་ཡི་ཐུགས་མཛོད་ལས་བྱུང་བའི།།ཐེག་དགུའི་དོན་བཅུད་བསྔོས་པའི་གཞུང་།།བློ་དམན་རྣམས་ལ་ཕན་པའི་ཟློས།།
རིང་ནུས་ཇི་བཞིན་འདིར་གསལ་བྱ།།དེ་ལ་འདིར་རྒྱལ་བ་ཐབས་མཁསལཐུགས་རྗེ་ཆེན་པོ་དང་ལྡན་པ་ཉིད་ཀྱིས་གདུལ་བྱའི་ཁམས་དབང་མོས་པ་དང་འཚམས་
བང་ཕྱུག་འཇམ་པའི་དབྱངས།།

པའི་ཆོས་ཀྱི་རྣམ་གྲངས་བསམ་གྱིས་མི་ཁྱབ་པ་ཞིག་གསུངས་པ་ཐམས་ཅད་ཀྱི་དོན་བསྡུན་མདོ་སྔགས་གཉིས་སམ་སྐྱེས་བུ་གསུམ་གྱི་ལམ་གྱི་རིམ་པར་འདུལ།དེ་ལྟ་བུའི་ཆོས
ཐམས་ཅད་གཞུང་ལམ་གཅིག་ཏུ་སྟོན་པའི་བསྟན་བཅོས་ཡོན་ཏན་རིན་པོ་ཆེའི་མཛོད་འདི་འཆད་པར་བྱེད་པ་ལ་གཉིས་ཏེ།བཤད་བྱའི་ཡན་ལག་བཤད་པ་དང་།བཤད་བྱ་དངོས་བཤད་པའོ།།དང་
པོ་བཤིད་བྱའི་ཡན་ལག་བཤད་པ་ལ་གསུམ་སྟེ།སློབ་དཔོན་གྱིས་ཆོས་ཇི་ལྟར་འཆད་ཚུལ།སློབ་མས་ཇི་ལྟར་ཉན་ཚུལ།དེ་གཉིས་ཀས་འཆད་ཉན་ཇི་ལྟར་བགྱི་བའི་ཚུལ་ལོ།།དང་པོ་སློབ་དཔོན
གྱིས་ཆོས་ཇི་ལྟར་འཆད་ཚུལ་ལ་གསུམ་སྟེ།སློབ་དཔོན་སངས་རྒྱས་ཀྱིས་ཆོས་ཇི་ལྟར་འཆད་ཚུལ།སློབ་དཔོན་དགྲ་བཅོམ་པས་ཆོས་ཇི་ལྟར་འཆད་ཚུལ།སློབ་དཔོན་མཁས་པ་པཎྜི་ཏས་ཆོས་ཇི་ལྟར

འཆད་པའི་ཚུལ་ལོ།།དང་པོ་སློབ་དཔོན་སངས་རྒྱས་ཀྱིས་ཆོ་འཕྲུལ་གསུམ་ལ་བརྟེན་ནས་འཆད་དེ།དེ་ཡང་སྐུ་རྫུ་འཕྲུལ་གྱི་ཆོ་འཕྲུལ་སྨིན་མཚམས་ཀྱི་མཛོད་སྤུནས་འོད་ཟེར་སྤྲོ་བ་སོགས་ཀྱིས་གདུལ་བྱ་འཁོར་དུ་མ་འདུས་པ་བསྡུས་ནས་ལྗགས་ཀྱི་དབང་པོས་སྟོང་གསུམ་ཁེབས
བར་མཛད་པ་སོགས་ཀྱིས་གདུལ་བྱ་འཁོར་དུ་འདུས་པ་རྣམས་ཡིད་ཆེས་པར་མཛད།ཐུགས་ཀུན་ཏུ་བརྗོད་པའི་ཆོ་འཕྲུལ་གྱིས་གདུལ་བྱ་འཁོར་དུ་འདུས་པ་དེ་དག་གི་བློ་དང་དབང་པོ་བག་ལ་ཉལ་བ་ཐམས་ཅད་མཁྱེན་པར་མཛད་ནས།གསུང་རྗེས་སུ་བསྟན་པའི་ཆོ
འཕྲུལ་གྱིས་འགྲོ་བ་རང་རང་གི་སྐད་དང་མཐུན་པའི་གསུང་ཚངས་དབྱངས་ཡན་ལག་དྲུག་ཅུ་དང་ལྡན་པའི་སྒོ་ནས་གང་ལ་གང་གིས་འདུལ་བའི་ཆོས་དེ་དང་དེ་འཆད་པའོ།།གཉིས་པ་སློབ་དཔོན་དགྲ་བཅོམ་པས་དག་པ་གསུམ་ལ་བརྟེན་ནས་འཆད་དེ།ཉན་པ
པོའི་སྣོད་དག་པ་གཞན་སེམས་ཤེས་པའི་མངོན་ཤེས་ཀྱིས་གདུལ་བྱ་དེའི་རྒྱུད་བརྟགས་ནས་རྒྱུད་སྣོད་རུང་དུ་གྱུར་ན་ཆོས་འཆད།།འཆད་པ་པོའི་ངག་དག་པ་ཆགས་སོགས་ཉོན་མོངས་པའི་སྒྲིབ་པ་ལས་གྲོལ་བའི་ངག་ཚིག་དྲི་མ་མེད་པ་བརྡའ་དག་སྙན་པའི
དབྱངས་ཀྱིས་འཆད།གསུང་རབ་ཀྱི་བརྗོད་བྱ་དག་པ་རང་ཉིད་ཀྱི་ཡོངས་འཛིན་རྫོགས་པའི་སངས་རྒྱས་ལ་སོགས་པའི་ཞལ་ནས་ཇི་ལྟར་གསུངས་པ་ལྟར་མི་བརྗེད་པའི་གཟུངས་ཀྱིས་བཟུང་སྟེ་ཚིག་ལ་ལྷག་ཆད་དང་དོན་ལ་ནོར་འཁྲུལ་མེད་པར་འཆད་པའོ།།
འོ་ན་ཉན་ཐོས་དགྲ་བཅོམ་པ་དེ་དག་གིས་ཆོ་འཕྲུལ་རྣམ་པ་གསུམ་ལ་བརྟེན་ནས་ཅིའི་ཕྱིར་ཆོས་མི་འཆད་ཅེ་ན།།དེ་དག་ལ་མི་ཤེས་པའི་ཆུ་བཞི་ཡོད་པས་ཆོ་འཕྲུལ་གསུམ་ལ་བརྟེན་ནས་འཆད་མི་ནུས་ཏེ།གནས་ཀྱིས་བསྐལ་པསམི་ཤེས་པ་འཕགས་པ

མོ་རུགས་ཀྱི་བུ་ཆེན་པོས་རང་གི་མ་སངས་རྒྱས་ཀྱི་ཞིང་འོད་ཟེར་ཅན་དུ་སྐྱེས་པ་མ་ཤེས་པ་ལྟ་བུ།།དུས་ཀྱིས་བསྐལ་པས་མི་ཤེས་པ་ཁྱིམ་བདག་དཔལ་སྐྱེས་ཀྱི་རྒྱུད་ལ་ཐར་པའི་ས་བོན་ཡོད་པ་འཕགས་པ་ཤཱ་རིའི་བུས་མ་ཤེས་པ
བུ།ཆུ་ཐུག་མེད་ཀྱི་འབྲས་བུ་ཐུག་མེད་མི་ཤེས་པ།ཇི་སྐད་དུ།རྨ་བྱའི་མདོངས་བཀྲ་གཅིག་ལ་ཡང་།།རྒྱུ་ཡི་དབྱེ་བ་ཐ་དད་པ།།དེ་མཁྱེན་པ་ནི་ཀུན་མཁྱེན་ཏེ།།ཀུན་མཁྱེན་ཡེ་ཤེས་མིན་པས་མིན།།ཞེས་སོ།།སངས་རྒྱས་ཀྱི་ཆོས་རབ་ཏུ་མང་པོ་མི་ཤེས
ཏེ།མི་འཇིགས་པ་བཞི་དང་།མ་འདྲེས་པ་ལ་སོགས་པ་མེད་པའོ།།གསུམ་པ་སློབ་དཔོན་མཁས་པ་པཎྜི་ཏས་ཆོས་ཇི་ལྟར་འཆད་ཚུལ་ལ་གཉིས།ཆོས་ཀྱི་འབྱུང་གནས་རྒྱ་གར་འཕགས་པའི་ཡུལ་ན་གཙུག་ལག་ཁང་ཆེན་པོ་གཉིས་ཡོད་པའི་དཔལ་ན
པེདྨའི་གཙུག་ལག་ཁང་ན་བཞུགས་པའི་པཎྜི་ཏ་རྣམས་ཀྱིས་ནི།བཀའ་ཐམས་ཅད་ཕུན་སུམ་ཚོགས་པ་ལྔ་དང་བསྟན་བཅོས་ཐམས་ཅད་ཀྱིས་མགོ་ཡན་ལག་ལྔའི་སྒོ་ནས་འཆད།བཾ་ག་མ་ཤཱི་ལའི་གཙུག་ལག་ཁང་ན་བཞུགས་པའི་པཏི་ཏ་རྣམས་ཀྱིས་ཉན་པ་པོ
སྣོད་རུང་དུ་བྱ་བ་དང་།བསྟན་པའི་རྣམ་བཞག་ངེས་པ་གཉིས་ཀྱི་སྒོ་ནས་འཆད།དེ་གཉིས་ལས་འདིར་སྔ་མའི་རྗེས་སུ་འབྲང་ནས་འཆད་དེ།སྐབས་འདིར་བསྟན་བཅོས་ཡོན་ཏན་རིན་པོ་ཆེའི་མཛོད་འདི་ཉིད་ཀྱིས་མགོ་ཡན་ལག་ལྔའི་སྒོ་ནས་འཆད་པ་ལ།མཛད
པ་པོ་པུས་མཛད།ལུང་གང་ནས་བཏུས།ཕྱོགས་གང་དུ་གཏོགས།དབུ་ནས་ཞབས་སུ་བསྡུས་པའི་དོན་གང་ཡིན།དགོས་ཆེད་སུ་ཞིག་གི་དོན་དུ་མཛད་ཅེ་ན།དང་པོ་མཛད་པ་པོ་ནི།རང་བཞིན་རྫོགས་པ་ཆེན་པོའི་གནས་ལུགས་བྱ་རྩོལ་དང་བྲལ

པའི་ཀློང་དུ་ཆོས་ཉིད་ཀྱི་བདེན་པ་མངོན་སུམ་དུ་གཟིགས་པས་དཀྱིལ་འཁོར་རྒྱ་མཚོའིཁྱབ་བདག་རྡོ་རྗེ་འཆང་དང་གཉིས་མེད་དུ་བཞུགས་ཤིང་།རིག་རྩལ་སོ་སོར་རྟོག་པའི་ཡེ་ཤེས་སུ་འབར་བས་རིགས་པའི་གནས་ཆེན་ལྔ་སོགས་ཤེས་བྱའི་ཆོས
ཐམས་ཅད་མ་བསླབ་པར་མཁྱེན་པའི་ཀློང་རྡོལ་ཏེ་བསྟན་བཅོས་རྩོམ་པའི་རྒྱུ་གསུམ་ལེགས་པར་ཚང་ཞིང་།ཁྱད་པར་མཆི་མས་ཕུ་ནགས་ཀྱི་དུར་ཁྲོད་དུ་ལོ་གསུམ་སྙིང་པོའི་སྒྲུབ་པ་ལ་གཞོལ་བའི་ཚེ།ཀུན་མཁྱེན་ཆོས་ཀྱི་རྒྱལ་པོ་དྲི་མེད་འོད་ཟེར་དཔལ་ངག་གི
དབང་ཕྱུག་གིས་ཡེ་ཤེས་ཀྱི་སྐུའི་རྗེས་སུ་བཟུང་ནས་སྐུ་གསུང་ཐུགས་ཀྱི་བྱིན་གྱིས་བརླབས་ཏེ་དགོངས་པ་དབྱེར་མེད་དུ་གྱུར་ནས་བསྟན་པའི་མངའ་བདག་ཆེན་པོར་བཞུགས་པ་རིག་འཛིན་འཇིགས་མེད་གླིང་པའམ་པདྨ་དབང་ཆེན་ཡེ་ཤེས་རོལ་པའི་རྡོ་རྗེས
མཛད།སྣང་གང་ནསུ་བཏུས་ན་སངས་རྒྱས་ཀྱི་ཆོས་གསུང་རབ་སྡེ་སྣོད་གསུམ་རྒྱད་སྡེ་བཞི་དགོངས་འགྲེལ་དང་བཅས་པ་ལས་བཏུས།ཕྱོགས་གང་དུ་གཏོགས་ནི་སྤྱིར་ཐེག་པ་ཚེ་ཆུང་གཉིས་ལས་ཆེན་པོའི་ཕྱོགས་སུ་གཏོགས།རྡེག་ཆེན་མདོ་སྔགས
གཉིས་ལ་སོ་སྡིགས་ཕྱོགས།གསང་སྔགས་ཕྱི་ནང་གཉིས་ལས་ནང་རྒྱད་བླ་ན་མེད་པའི་ཕྱོགས་སུ་གཙོ་བོར་གཏོགས་སོ།།དབུ་ནས་ཞབས་སུ་བསྡུས་པའི་དོན་གང་ཡིན་ཞེ་ན།སྐྱེས་བུ་གསུམ་གྱི་ལམ་གྱི་རིམ་པ་ཐམས་ཅད་རང་བཞིན་རྫོགས་པ་ཆེན་པོའི་ལུས
སྟེགས་སུ་བཀྲལ་ཏེ་བློ་རབ་འབྲིང་ཐ་གསུམ་མཐར་ཐུག་གི་ལམ་དུ་སྐྱེས་སོ་མཐུན་པར་བྱས་པའོ།།དགོས་ཆེད་སུ་ཞིག་གི་དོན་དུ་མཛད་ཅེ་ན།སྔར་བཤད་པ་ལྟར་ཀུན་མཁྱེན་ཆོས་ཀྱི་རྒྱལ་པོའི་ཞལ་མཇལ་བའི་ཚེ་དཔེ་ཆེ་བམ་པོ་ཞིག་གཏད་དེ་འདིར་ཤིང་རྟ་ཆེན་པོ་ན

གབ་པའི་ཚུལ་དུ་ཡོད་པ་ཐམས་ཅད་གསལ་བར་ཡོད་པ་ཡིན་ཞེས་བསྟན་བཅོས་རྩོམ་པའི་གནང་བ་བྱིན་པ་བཞིན་ཤིང་རྟ་ཆེན་པོར་རྒྱས་པར་མ་བཀྲལ་བའི་སོ་ཐང་དང་སྔགས་ཐུན་མོང་པའི་སྐོར་རྣམས་རྩལ་དུ་བཏོན་ནས་བཤད་དེ་ཕྱི།རག་།
རྗེས་འཇུག་གི་གང་ཟག་རྣམས་ཀྱིས་བསྟན་པ་ཐམས་ཅད་འགལ་མེད་དུ་རྟོགས་པ་དང་།རྒྱལ་བའི་གཞུང་ལམ་ཚང་ལ་མ་ནོར་བ་གང་ཟག་གཅིག་འཚང་རྒྱ་བའི་ལམ་དུ་བསྡུས་ནས་ཉམས་སུ་ལེན་ཤེས་པའི་དོན་དུ་མཛད་པ་སྟེ།དེ་ལྟར་རྩིས་མགོ་ཡན་ལག
རྫས་གཏན་ལ་ཕབས་པས་ཉན་པ་པོས་ཡིད་ཆེས་ཐོབ་ནས་ཆོས་ཀྱི་སྣོད་རུང་དུ་འགྱུར་བའི་དགོས་པ་ཡོད་པའོ།།གཉིས་པ་སློབ་མས་ཇི་ལྟར་ནན་འི་ཚུ་ལ་ཀུན་སློང་དང་ཀུན་སྟོང་གཉིས།དང་པོ་ཀུར་སྤོ་བ་མས་པོ་བྱང་ཆུབ་ཀྱི་སེམས་ཀྱིས་ཟིན་པར་བྱ་བ
སྟེ།འདི་ལྟར་འཁོར་བ་ན་གནས་པའི་སེམས་ཅན་ཐམས་ཅད་ཐོག་མ་མེད་པའི་དུས་ནས་པ་མར་མ་གྱུར་པ་མེད་ལ་ཕ་མར་གྱུར་པའི་དུས་སུ་ད་ལྟའི་ཕ་མ་བཞིན་དུ་དྲིན་ཆེན་པོས་བསྐྱངས་ཏེ་ཟས་ཀྱི་ཕུད་བྱིན།གོས་ཀྱི་རྩེས་གཡོགས།ཤིན་ཏུ་བྱམས
པས་བསྒྲེང་བསྲིང་པའི་ཛིན་ཅན་ཤ་སྟག་ཡིན་ལ།ཕྲིན་ཅན་དེ་དག་ཐམས་ཅད་འདོད་པ་བདེ་བ་འདོད་ཀྱང་བདེ་བའི་རྗེས་དགེ་བ་ལ་སྤྱོད་མ་ཤེས་པར་ལྷག་བསྔལ་ཅི་བུ་མི་དགེ་བ་ཁོ་ན་དང་དུ་བླངས་ཏེ་ཞེ་འདོད་དང་ལག་ལེན་ཕྱིན་ཅི་ལོག་ཏུ་གྱུར་ནས་ལམ་ལོག
མགོ་ཡོངས་སུ་གྱུར།ལོང་བ་ཐང་དཀྱིལ་དུ་ལུས་པ་ལྟ་བུའི་སེམས་ཅན་འདི་རྣམས་སྙིང་ངེ་རྗེ།བདག་ད་ངེས་དལ་འབྱོར་ཀྱེ་མེ་ལུས་ཐོང་།མཚན་ལྡན་གྱི་བླ་མ་མཇལ།ཡང་དག་པའི་ཆོས་ལ་སླད་དུ་ཡོད་པ་འདི་སྐལ་བ་བཟང་བས་ལེ་ལོ་དང་བྱི་བཤོལ་གྱི

དབང་དུ་མི་གཏོང་བར།དམ་པའི་ཆོས་ཟབ་མོ་འདི་ལྟ་བུ་ཉན་ནས་ཉམས་སུ་བླདྲ་ཏེ་མརྒན་སེམས་ཅན་ཐམས་ཅད་རིགས་དྲུག་སོ་སོའི་ལས་སྣང་སྡུག་བསྔལ་བག་ཆགས་ཐམས་ཅད་དང་བྲལ་ནས་རྣམ་མཁྱེན་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱའོ།།
སྙམ་དུ་སེམས་བསྐྱེད་པ་ནི་གལ་ཆེ་བའི་གནད་དམ་པའོ།།གཉིས་པ་ཀུན་སྤྱོད་ལ་སྤང་བྱའི་ཀུན་སྤྱོད་དང་བྲང་བྱའི་ཀུན་སྤྱོད་གཉིས།དང་པོ་སྤང་བྱའི་ཀུན་སྤྱོད་ལ།སྣོད་ཀྱི་སྐྱོན་གསུམ་དྲི་མ་དྲུག་མི་འཛིན་པ་ལྔ་དང་བཅས་པ་སྤང་དགོས་ཏེ།དང་པོ
སྣོད་ཀྱི་སྐྱོན་གསུམ་ནི།རྣ་བ་མི་གཏད་ཁ་སྤུ་བ་ལྟ་བུའི་སྐྱོན།།ཡིད་ལ་མི་འཛིན་ཞབས་རྡོལ་ལྟ་བུའི་སྐྱོན།།ཉོན་མོངས་དང་འདིས་དུག་ཅན་ལྟ་བུའི་སྐྱོན།།ཞེས་སོ།།དྲི་མ་དྲུག་ནི།རྣམ་བཤད་རིག་པ་ལས།ང་རྒྱལ་དང་ནི་མ་དད་དང་།།དོན་དུ
གཉེར་བ་མེད་ཉིད་དང་།།ཕྱི་རོལ་རྣམ་གཡེང་ནང་དུ་སྡུད།།སྐྱོ་བས་ཉན་པ་དྲི་མ་ཡིན།།ཞེས་པ་ལྟར་ཆོས་འཆད་པ་པོའི་བླ་མ་ལས་ཀྱང་ང་མཁས་སྙམ་པའི་ང་རྒྱལ།ཆོས་དང་བླ་མའི་སྐྱོན་ལ་རྟོག་པའི་མ་དད་པ།ཆོས་ཐོབ་ཀྱང་རུང་མ་ཐོབ་ཀྱང་རུང
སྙསྙམ་པའི་དོན་གཉེར་མེད་པ།སེམས་ཕྱི་རོལ་ཚོགས་དྲུག་གི་ཡུལ་ལ་གཡེ་པ།སེམས་ཧ་ཅང་ནང་དུ་སྡུད་ཆེས་པས་གཉིད་དང་རྨུག་པར་འཆོར་བ།ཆོས་ཐུན་རིང་དྲག་པ་སོགས་ཀྱིས་སེམས་སྐྱོ་སུན་གྱི་དབང་དུ་སོར་བ་རྣམས་སྤང་ངོ་།།མི་འཛིན
པ་ལྔ་ནི།ཚིག་འཛིན་ལ་དོན་མི་འཛིན་པ།དོན་འཛིན་ལ་ཚིག་མི་འཛིན་པ།བརྡའམ་འཕྲོད་པར་འཛིན་པ།གྲོང་འོག་ནོར་ནས་འཛིན་པ།དོན་གོ་ལོག་ཏུ་འཛིན་པ་རྣམས་སྤང་ངོ་།།གཉིས་པ་བླང་བྱའི་ཀུན་སྤྱོད་ལ་འདུ་ཤེས་བཞི་བརྟེན་པ།ཕ་རོལ་ཏུ

ཕྱིན་པ་དྲུག་དང་ལྡན་པ།སྤྱོད་ལམ་གཞན་བསྟན་པའོ།།དང་པོ་འདུ་ཤེས་བཞི་བརྟེན་པ་ནི།སྡོང་པོ་བཀོད་པ་ལས།རིགས་ཀྱི་བུ་ཁྱོད་ཀྱིས་བདག་ཉིད་ལ་ནད་པའི་འདུ་ཤེས་བསྐྱེད་པར་བྱའོ།།ཆོས་ལ་སྨན་གྱི་འདུ་ཤེས་བསྐྱེད
པར་བྱའོ།།ནན་ཏན་ཉམས་སུ་ལེན་པ་ལ་ནད་ཉེ་བར་འཚོ་བའི་འདུ་ཤེས་བསྐྱེད་པར་བྱའོ།།དགེ་བའི་བཤེས་གཉེན་ལ་སྨན་པ་མཁས་པའི་འདུ་ཤེས་པསྐྱེད་པར་བྱའོ།།ཞེས་སོ།།ཕ་རོལ་ཏུ་ཕྱིན་པ་དྲུག་ནི།ཆོས་སྤྱོད་ཐམས་ཅད་ཀྱི་མན་ངག་མངོན་པར་རྟོགས་པའི་རྒྱུད
ལས།མེ་ཏོག་སྟན་སོགས་རབ་འབུལ་ཞིང་།།ས་ཕྱོགས་སྤྱོད་ལམ་སྡོམ་པ་དང་།།སྲོག་ཆགས་ཀུན་ལ་འཚོ་མི་བྱེད།།བླ་མ་ལ་ནི་གསོལ་བ་འདེབས།།མ་ཡེངས་བླ་མའི་གདམས་ངག་ཉན།།དོགས་སེལ་ཕྱིར་ན་སྐྱོན་ཚིག་འདྲི།།སྒྲོལ་མ་ཡན་ལག་དྲུག་དང་ལྡན།།
ཞེས་སོ།།སྤྱོད་ལམ་གཞན་བསྟན་པ་ནི།མ་དད་པ་ལ་ཆོས་མི་བཤད།།མིན་བཞིན་དུ་མགོ་དཀྲིས་དང་།།གདུགས་དང་མཁར་བ་མཚོན་ཐོགས་དང་།།མགོ་བོ་གཡོགས་པ་དག་པ་མིན།།ཞེས་པ་ལ་སོགས་པའོ།།གསུམ་པ་དཔོན་སློབ་དེ་གཉིས་ཀྱིས
འཆད་ཉན་ཇི་ལྟར་བགྱི་བའི་ཚུལ་ལ།ཆིངས་ཆེན་པོ་ལྔའམ་གསུམ་གྱིས་བཅིངས་ནས་འཆད་དེ།དང་པོ་ཆིངས་ཆེན་པོ་ལྔ་ནི།རྣམ་བཤད་རིག་པ་ལས།མདོ་དོན་སྨྲ་བར་འདོད་རྣམས་ལ།།མན་ངག་ཅུང་ཞིག་སྦྱིན་པར་བྱ།།དེ་ལ་མན་ངག་འདི་ཡིན་ཏེ།།དགོས
པ་བསྡུས་པའི་དོན་བཅས་དང་།།ཚིག་དོན་བཅས་དང་མཚམས་སྦྱོར་བཅས།།བརྒལ་ལན་བཅས་ཏེ་བསྙད་པར་བྱ།།ཞེས་སོ།།ཚི་གསུམ་ནི།དཀྱུས་ཀྱིས་གཅོད་པ་སྟག་མོའི་མཆོངས་སྟབས་ལྟ་བུ།ཚིག་གི་འབྲུ་ནོན་པ་རུས་སྦལ་གྱི་ནུད་འགྲོས་ལྟ་བུ།

སྐབས་ཀྱི་དྲོ་རུ་བསྡུ་བ་སེང་གེའི་འགྱེང་ལྟ་བུའོ།།གཉིས་པ་བཤད་བྱ་དངོས་བཤད་པ་ལ་གསུམ་སྟེ།ཐོག་མར་དགེ་བ་ཀླད་ཀྱི་དོན།།བར་དུ་དགེ་བ་གཞུང་གི་དོན།།ཐ་མར་དགེ་བ་མཇུག་གི་དོན་ནོ།།དང་པོ་ཐོག་མར་དགེ་བ་ཀླུད་ཀྱི་དོན་ལྔ་གསུམ་སྟེ།མཚན་སྤོས
པ།མཆོད་པར་བརྗོད་པ།བརྩམ་པར་དམ་བཅའ་བའོ།།དང་པོ་མཚན་དོན་ཆེད་ཆེན་པོ་ལྔའི་སྒོ་ནས་འཆད་པ་ལ།དང་པོ་དགོས་པའི་དོན་ནི།དབང་པོ་རབ་རྣམས་མཚན་དོན་ཤེས་པས་གཞུང་དོན་ཡོངས་རྫོགས་གཏན་ལ་ཕེབས་པ་དང་།འབྲིང་རྣམས
ཐེག་པ་ཆེ་ཆུང་གང་གི་ཕྱོགས་སུ་གཏོགས་ཤེས་པ་དང་།ཐམས་ཀྱང་མིང་དོན་གྱི་འབྲེལ་བ་ཤེས་ནས་གླེགས་པར་འཚོལ་སླབ་སོགས་ཀྱི་དགོས་པ་ཡོད་དེ།ཇི་སྐད་དུ།མིང་དུ་གདགས་པར་མ་མཛད་ན།།འཇིག་རྟེན་ཐམས་ཅད་རྨོངས་པར་འགྱུར།།དེ་བས
མགོན་པོ་ཐབས་མཁས་པས།།ཆོས་རྣམས་མིང་དུ་གདགས་པར་མཛད།།ཅེས་སོ།།གཉིས་པ་མཚམས་སྦྱོར་གྱི་དོན་ནི།སྤྱིར་ཆོས་གང་དང་གང་འཆད་ཀྱང་ཐོག་མར་ཀླད་དོན་ནས་འཆད་དགོས་ལ།དེ་ཡང་དང་པོར་མཚན་སྤྲོས་པ་འབྱུང་བ་ཡིན་ལ།མཚན་དེ་ཡང
ཆོས་ལ་ཡིད་ཆེས་སྐྱེ།སྐད་ལ་བག་ཆགས་འཇོག།རྒྱུད་ལ་བྱིན་རླབས་འཇུག་པ་སྟེ།དགོས་པ་གསུམ་དང་ལྡན་པའི་ཕྱིར།དང་པོ་མཚན་རྒྱསྐ།ར་སྨོས་པ་ནི།རྒྱ་གར་སྐད་དུ།གུཎྜ་ཀྲོ་ཥཱ་རུཏྣ་པྲ་མོ་དཱ་པྲིཥྚི་ནཱ་མ།བོད་སྐད་ལྟར་སྨོས་ན།བོད་སྐད་དུ།ཡོན་ཏན་རིན་པོ་ཆེའི
མཛོད་དགའ་བའི་ཆར་ཞེས་བྱ་བ།སྐད་གཉིས་ཤན་སྦྱར་ན།གུ་ཎ་ཞེས་པ་ཡོན་ཏན།དེ་བཞིན་དུ།ཀོ་ཥ་མཛོད།རཏྣ་རིན་པོ་ཆེ།པྲ་མོ་ད་བྲིཥྚི་དགའ་བའི་ཆར།ནཱ་མ་ཞེས་བྱ་བའོ།།གསུམ་པ་ཚིག་གི་དོན་ནི།སྐྱེས་བུ་གསུམ་གྱི་ལམ་གྱི་རིམ་པ་ཐམས་ཅད་མ་

ནོར་བར་ཉམས་སུ་བླངས་པའི་ལ་མོ་དང་འབྲོས་བུའི་ཡོན་ཏན་ཐམས་ཅད་ནི་ཡོན་ཏན།ནི་རྟམས་སུ་གྲངས་པོའིས་དོན་གཉིས་ཀྱི་འདི་དེ་པ་ཐམས་ཅད་འབྱུང་བས་ན་རིན་པོ་སྟེ།དེ་ལྟ་བུའི་བརྗོད་བྱ་ཕུན་སུམ་ཚོགས་པའི་ཆོ་ག་དང་དོན་གྱི་མཛོད་ཡིན་པས
ན་མཛོད།རང་རྒྱུད་ལ་ལེགས་བྱས་དགེ་བའི་ལོ་ཏོག་བསྐྱེད་པར་འདོད་པའི་སྐལ་བ་བཟང་པོའི་གང་ཟག་ཐམས་ཅད་དགའ་བར་བྱེད་པའི་ཆར་བ་ལྟ་བུ་ཡིན་པས་ན་དགའ་བའི་ཆར།ཞེས་བྱ་བ་ནི་མིང་སྒྲོག་པའོ།།བཞི་པ་བསྡུས་དོན་གྱི་དབང་དུ་བྱས་ན།ཡོན་ཏན་རིན་པོ
ཆེའི་མཛོད་ཅེས་བྱ་བ་སྟེ།ལམ་དང་འབྲས་བུའི་ཡོན་ཏན་ཐམས་ཅད་གང་ལས་འབྱུང་བའི་མཛོད་ལྟ་བུར་གྱུར་པའོ།།ལྔ་པ